Алматыда пәтерінде «есірткі үйін» ұйымдастырған азамат сотталды
DATE: 02:05, 13 Тамыз 2024 | GMT +5
TITLE: Алматыда пәтерінде «есірткі үйін» ұйымдастырған азамат сотталды
URL: https://kaz.inform.kz/news/almatida-paternde-esrtk-uyn-uyimdastirgan-azamat-sottaldi-e2f6fc/
META: DATE: 02:05, 13 Тамыз 2024 | GMT +5
TOTAL WORDS: 95
AUTHOR(S):
TEXT: «Әуезов ауданының тұрғындарының бірі өзінің пәтерінде есірткі заты – героинді қолдану үшін үй-жай беріп, «есірткі үйін» ұйымдастырған. Пәтерді тінту кезінде электронды таразылар, пайдаланылмаған шприцтер, құрамында өсімдік тектес және ұнтақ түріндегі заттары бар байламдар табылып, тәркіленді», – деп хабарлады Алматы қалалық ПД Есірткі қылмысына қарсы күрес басқармасынан. Алматы қаласы Әуезов аудандық сотының үкімімен А. есімді азамат ҚР ҚК-нің 296-бабы 4-бөлігі және ҚР ҚК-нің 302-бабы 1-бөлігінде көзделген қылмыстық құқық бұзушылықтарды жасағаны үшін кінәлі деп танылып, 3 жыл мерзімге бас бостандығынан айыру жазасы тағайындалды. Еске салайық, бұған дейін Алматыда есірткі сатумен айналысқан ұйымдасқан қылмыстық топ мүшелері сотталғанын жазғанбыз
